กระบะแซงทางขึ้นเขาไม่พ้นชน 18 ล้อเด้งชนเก๋ง 3 คันตกไหล่ทางตาย 1 เจ็บ 3
เครดิตภาพ นายพงศกร สีสังข์ หน่วยกู้ภัยปริสุทฺโธ ฮุก 31 จุดด่านขุนทด,กระบะขึ้นเขาแซงเก๋งไม่พ้น พุ่งชน 18 ล้อ กระเด็นกลับมาเบียดเก๋ง ตกไหล่ทางทั้ง 3 คันบนถนนชัยบาดาล-ด่านขุนทด คนขับกระบะตายคาซากรถ เจ็บ 3 ราย,เมื่อเวลา 23.00 น. วันที่ 28 มิ.ย. 61 พ.ต.ท.อรุณ บัวโค้ง สว.(สอบสวน) ปฏิบัติหน้าที่ร้อยเวรสอบสวน สภ.หินดาด อ.ด่านขุนทด จ.นครราชสีมา ได้รับแจ้งเกิดอุบัติเหตรถยนต์ชนกัน 3 คันรวด ที่ถนนชัยบาดาล-ด่านขุนทด ตรงหลัก กม.45 บ้านภูวนา หมู่ 22 ต.ห้วยบง อ.ด่านขุนทด มีผู้เสียชีวิตติดคารถและบาดเจ็บหลายราย จึงรายงานผู้บังคับบัญชาทราบ จากนั้นรีบรดไปที่เกิดเหตุพร้อมด้วยหน่วยกู้ภัยปริสุทฺโธ ฮุก 31 จุดห้วยบง หน่วยกูภัย อบต.ห้วยบง และชุดเครื่องตัดถ่าง จากหน่วยกู้ภัยปรัสุทฺโธ ฮุก 31 จุดด่านขุนทด ,เมื่อไปถึงที่เกิดเหตุ ที่ไหล่ทางฝั่งจะไป อ.ชัยบาดาล จ.ลพบุรี พบรถพ่วง 18 ล้อ ยี่ห้อฮีโน่ ทะเบียนตัวแม่ 885-8683 นครราชสีมา ทะเบียนตัวลูก 89-0122 นครราชสีมา สภาพรถเสียหาย ระหว่างตัวพ่วงบิดออกจากกัน มี นายดาว มืมขุนทด อายุ 40 ปี อยู่บ้านเลขที่ 366 ม.1 ต.ห้วยบง เป็นคนขับ ได้รับบาดเจ็บเล็กน้อย ส่วนไหล่ทางขาเข้า อ.ด่านขุนทด เยื้องๆกับรถพ่วง พบรถเก๋ง โตโยต้า อัลติส สีดำ ทะเบียน สว 6896 กทม. สภาพรถเสียหายเล็กน้อย มี นายวิทยาคม ปีติพรอนันต์ อายุ 48 ปี อยู่บ้านเลขที่ 33 ม.9 ต.บึงอ้อ อ.ขามทะเลสอ จ.นครราชสีมา เป็นคนขับ ไม่ได้รับบาดเจ็บแต่อย่างใด ,ข้างๆ รถเก๋ง ยังพบรถกระบะโตโยต้า รีโว่ สีเทา ทะเบียน ผอ 8958 นครราชสีมา สภาพด้านหน้าตรงตำแหน่งคนขับพังยับ มีนายสุรศักดิ์ นามิลา อายุ 30 ปี อยู่บ้านเลขที่ 23 ม.9 ต.วังโรงใหญ่ อ.สีคิ้ว จ.นครราชสีมา เป็นคนขับถูกอัดก๊อบปี้ เสียชีวิตติดคาซากรถ นอกจากนี้ ยังมี นางสาลิกา นามิลา อายุ 31 ปี และ ด.ช.วิภู นามิลา อายุ 8 ปี ภรรยาและลูกนายสุรศักดิ์ นั่งมาด้วย ได้รับบาดเจ็บสาหัส จึงลำเลียงคนเจ็บส่ง รพ.ด่านขุนทด จากนั้นหน่วยกู้ภัยใช้เครื่องตัดถ่าง ตัดชิ้นส่วนรถกระบะ ใช้เวลากว่า 1 ชม. จึงนำร่างนายสุรศักดิ์ออกมาได้ และนำส่ง รพ.ด่านขุนทด เช่นกัน ,จากการสอบสวนเบื้องต้น นายสุรศักดิ์ ผู้ตาย ขับรถกระบะคันดังกล่าวมาจากทาง อ.ชัยบาดาล จะเข้าตลาดห้วยบง ถึงที่เกิดเหตุเป็นทางลาดขึ้นเขา และได้ขับแซงรถเก๋งคันดังกล่าว แต่ยังแซงไม่พ้น ได้มีรถพ่วง 18 ล้อ คันดังกล่าว วิ่งลงเขาสวนทางมาด้วยความเร็ว จึงเกิดชนประสานงาอย่างจัง ทำให้รถ 18 ล้อพ่วงพุ่งตกถนนฝั่งซ้าย ส่วนรถกระบะยังเสียหลักไปเบียดรถเก๋ง ตกถนนในฝั่งเดียวกัน ทำให้ตนเองเสียชีวิตคาที่และมีผู้ได้รับบาดเจ็บดังกล่าว ซึ่งจะได้สอบสวนข้อเท็จจริง เพื่อดำเนินการตามกฎหมายต่อไป.
กระบะขึ้นเขาแซงเก๋งไม่พ้น พุ่งชน 18 ล้อ กระเด็นกลับมาเบียดเก๋ง ตกไหล่ทางทั้ง 3 คันบนถนนชัยบาดาล-ด่านขุนทด คนขับกระบะตายคาซากรถ เจ็บ 3 ราย
กระบะชนรถพ่วง,กระบะชนเก๋งตาย 1 เจ็บ 3,อ.ด่านขุนทด,นครราชสีมา,แซงไม้พ้น,ข่าวทั่วไป